อยู่ๆก็มีเลือดไหลออกมาพอลองเอามือไปแตะก็ไม่มีไหลออกมาอีกแล้ว ทั้งๆที่เป็นประจำเดือนไปแล้ว แบบนี้เรียกว่าปกติไหมคะคุณ
สวัสดีค่ะ หากเลือดที่ออกจากช่องคลอด ไม่ได้อยู่ในช่วงวันที่ที่ประจำเดือนควรจะมา เลือดที่ออก อาจเกิดจาก1. ภาวะแทรกซ้อนของการตั้งครรภ์ เช่น แท้งคุกคาม ท้องนอกมดลูก เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้2. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา เลือดมีปริมาณเล็กน้อย และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะเลือดออกผิดปกติมาอีกเรื่อยๆ5. ผลจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดได้หยุดไหลไปแล้ว ก็ไม่น่าเกิดจากมีความผิดปกติอะไร แนะนำควรสังเกตอาการไปก่อน แต่หากหลังจากนี้ ยังคงมีเลือดออกผิดปกติมาอีกเรื่อยๆ ก็ควรไปพบสูติ-แพทย์เพื่อตรวจหาสาเหตุค่ะ